JohanHeinsen/ENO huggingface dataset:
Aarhuus Stifts-Tidende, 1837-06-19
Jfølge tagen Bestemmelse under Skiftet efter Huus mand Søren Rasmussen paa Sielle Mark og forhen afdøde Hustru Karen Christensdatter, bliver det Boet tilhørende Sted paa Sielle Mark, med tilliggende Jorder, af Hartkorn Ager og Eng 3 Fdkr. 1 3/4 Alb., med Konge-, Kirke-, Korn- og Qvægtiender af dette Hartkorn, stillet til Bortsalg ved en Auction, der afholdes i Stervbostedet Tirsdagen den 4de Juli d. A. om Formiddagen Kl. 10. Naar denne Auction er tilendebragt, vil i bemeldte Sted blive afholdt Auction over den Stervboet tilhørende Jnd- og Udboe samt Besætning, bestaaende af Borde, Stole, en Dragkiste, en Standkiste, en Kakkelovn, Skabe, Sengesteder og Sengeklæder, endeel Gangklæder og Linned, 1 Vær med Tilbehør, Ballier og Kar, 3 Bistader, 2 Køer og nogle Faar, m. m. Lysthavende indbydes. Hasle &. Herredscontoir, den 13de Juni 1837. Seidelin.
Aarhuus Stifts-Tidende, 1837-06-19
At Skiftet i Kobbersmed Jens Peter Aastrups og Hustrues fælleds Boe her i Byen bliver foretaget og sluttet paa denne Byes Raadstue Fredagen den 7de Juli førstkommende, Formiddag Kl. 10, bekjendtgjøres herved til Vedkommendes Efterretning. Hobroe, den 10de Juni 1837. Jansen.
Aarhuus Stifts-Tidende, 1837-06-19
Ved Proclama, som snarest muligt læses for vedkommende Over- og Underret, ere alle de som i navnlig Maade maatte have noget at fordre i Stervboet efter afgangne Madame Johanne Bornich Winther fød Riise, Enke efter forhen afdøde Sognepræst for Ble ind og Hørning Menigheder i Aarhuus Stift, Fras mus Winther, indkaldte med 12 Ugers Varsel, til, inden denne Tids Forløb, under Tabet af deres Fordringer, at anmelde og beviisliggjøre samme for undertegnede, ved benævnte Enkes confirmerede Testaamente indsatte Executor testamenti; hvilket herved bekjendtgjøres. Aarhuus, den 18de Mai 1837. C. Rasmussen, Birkedommer. Grosgaarden i Tirstrup Sogn, Sønderherred, Randers Amt, attraaes bortsolgt underhaanden, formedelst anden Bestemmelse Den staaer for Hartkorn 6 Tdr. 1 Skp. 1 Fdkr. med et Areal af over 160 Tdr. Land; desuden Eng, hvorpaa sædvanlig avles 24 Læs Høe, og der gives Tørvejord og Mergel paa Grunden i Overflødighed, samt ikke ubetydelig Elleskov. Den aarlige Udsæd er: 15 Tdr. Rug, 2 Tdr. Byg, 4 Tdr. Havre og 8 Tdr. Boghvede, som ved udrevne Lyngjorders Jndtagelse betydelig kan formeres. Paa Gaarden holdes for Tiden 12 Køer, 6 Heste og 40 Faar. Af Kjøbesummen kan det Halve blive indestaaende i Gaarden mod 1ste Prioritet. Det nærmere afhandles med Eieren Jens Thygesen. Da flere Liebhavere i selve Sædetiden have meldt dem til den af mig forhen averterede Gaard i Brabrand, men jeg paa den Tid, efter Foraarets Beskafenhed, fandt det ufordeelagtigt for mig at sælge samme, bekjendtgjøres herved, at jeg nu er færdig med Foraarssæden, og at bemeldte Eiendom med den fulde Afgrøde nu kan erholdes, enten at modtage strax eller til Efteraaret. Gaarden, der har en udmærket smuk Beliggenhed og gode Bygninger, er forhen beskreven i denne Tidende og bemærkes derfor allene, at den kuns staaer for circa 5 1/2 Td. Hartkorn, uagtet dertil hører 80 a 90 Tdr. Land gode Jorder, og avles circa 50 Læs Høe af fortrinlig Qvalitet. Brabrand, den 3die Juni 1837. N. Buch, Stedet No. 376 udenfor denne Byes Mindeport, bestaaende af 9 Fag Forhuus, een Etage med 3 Fag, Qvist, indrettet til Beboelse for 2de Familier, samt 4 Fag Baghuus, Gaardsplads og Pompevand med tilliggende Have, hvor i Fortiden har været Keglebane, er paa favorable Conditioner tilkjøbs. Om Handelen afsluttes Accord med Undertegnede. Aarhuus, den 3die Juni 1837. Hertz. Underhaanden agter Undertegnede at afhænde mit paa Brabrand Mark beliggende af nyt opførte Sted, med tilliggende gode, og vel dyrkede Jorder, af Hartkorn 4 Skpr. De Lysthavende ville behage at henvende dem til mig. Brabrand Mark, den 16de Juni 1837. Jens Gregersen.
Aarhuus Stifts-Tidende, 1837-06-19
Det af Undertegnede forventede Partie Møllesten er nu arriveret, hvilket bekjendtgjøres til Efterretning for dHrr. Møllere, som deraf have gjort Bestilling. P. Herskind, jun.
Aarhuus Stifts-Tidende, 1837-06-19
For Jndustrie=Anstalten i Assens, har jeg modtaget Oplag af forskjellige Sorter Kornrensemaskiner, saavelsom Karter, som sælges til Fabrikkens nedsatte Priser. Disse Maskiner, der udmærke dem ved en let Gang, megen Kraft, især de med Jernvister forsynede, tillader jeg mig med Føie at anbefale dHrr. Handlende og Landmænd.
Aarhuus Stifts-Tidende, 1837-06-19
Bestillinger paa andre af Jndustriens Fabrikata, saasom: Solde, Staaltraadsvær, Tørremaskiner, a. modtages til enhver Tid af P. Herskind, jun. Lægter faaes Partieviis hos N. Malling. 2 brugte Borgermunderinger, 2 dito Chacoer, 1 Gevær med Lædertøi, saa og 1 Sabel m. m. anvises tilkjøbs for billig Priis af Bundtmager Quie. Stue=Etagen i mit Sted paa Vestergade No. 662. med Kjelder, Baghuus, Gaards- og Haveplads, er at faae tilleie næste October Flyttetid. J. Bøggild.
Aarhuus Stifts-Tidende, 1837-06-19
Til de Brandlidte i Jllerup er indkommen følgende betydelige Understøttelse: Fra de meget ærede Embedsmænd, Honoratiores og Borgere i Skanderborg, foruden en Deel Klædningsstykker . . .. 106 Rbd. 5 Mk. - s. Fra Tjenestefolkene sammesteds. 16 – 5 – 13 Fra de meget agtværdige Gaard eiere i Vrold By og Udflyttere, m. Flere . . . . . . . 52 - 1 - = = Summa 175 Rbd. 5 Mk. 13 s. Disse velvillige Gaver ere i Dag efter nøieste Overlæg og bedste Skjønnende blevne uddeelte til enhver af de Nødlidende, som med taknemmelige Hjerter velsigne de ædle Givere. Anledningen til ovenstaaende Velgierninger er følgende sørgelige Begivenhed:
Aarhuus Stifts-Tidende, 1837-06-19
Mandagen den 5te Juni afbrændte i Illerup Bye i Dover Sogn 5 Gaarde, 4 Huse og endnu en Gaardslængde lige til Grunden. Jlden opkom om Natten Kl. henimod 11, da Alle laae i den første og tungeste Sovn og udbredte sig saa hurtig, at Beboerne næsten ikke fik andet reddet end Livet. Desværre indebrændte endog et Menneske og desuden en Deel Køer og andre Kreature. Det ædle danske Hjerte blev aldrig urørt ved Brødres Lidelser. Modtagelsen og Anvendelsen af de milde Gaver, som tilsendes Undertegnede, skal fremdeles blive anført i Stiftstidenden. Sveistrup Præstegaard ved Skanderborg, d. 12te Juni Ping. Sognepræst til Dover og Venge Redigeres, trykkes og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1837-06-20
No 106. den 20de Junii. Tirsdagen med Brevposterne Den til Forsendelse allene privilegerede Kongelig allernaadigst. Aarhuus Stifts-Tidende,
Aarhuus Stifts-Tidende, 1837-06-20
Nyheder fra Udlandet. Spanien. Det er lykkedes Carlisterne at gaae over Cincafloden. De christineske Tropper kom for sildigt til at kunne afværge det, kun var det lykkedes dem, at nedhugge en karlistisk Bataillon, som endnu ikke var kommet over. Vel bleve nu Carlisterne forfulgte, og mellem Vich og Berga var det den 6te Juni kommet til en Træfning, men som det synes havde Carlisterne vundet Seiren. Derimod hed det i Bayonne, at Dronningens Tropper havde tilføiet. Carlisterne et totalt Nederlag, men Efterretningen ansaaes ikke for paalidelig.
Aarhuus Stifts-Tidende, 1837-06-20
Engelland. Kongens Sygdom har antaget en foruroligende Vending, og hans Yndlingslæge Dr. Daires er Dag og Nat hos den høie Patient. Jfølge den sidste Bulletin var Hs. Majestæt (der i længere Tid har lidt af Brystvattersot og Asthma) meget svag, og ved Midnatstid hed det i Underhuset, at det havde forværret si betydeligt med Kongens Sygdom. (Just i dette Øieblik vilde Kongens Dødsfald blive af en høist betydelig Virkning, idet Parlamentet vilde blive øieblikke lig opløst og den nu fuldmyndige Prindsesse Victori blive Storbrittanniens regjerende Dronning.) Med Dampskibet som fløi i Luften ved Hull skal være omkommet omtrent 60 Mennesker. Explosionen havde været saa skrækkelig, at Dampskorstenen var bleven kastet 100 Yards bort, og en Passageer, Bryggeren Chatterson af Hull, slængt med en saadan Kraft mod et andet Dampskibs Raa, at han blev knust paa Stedet. Kun 12 Menneskeer vare slupne derfra med Livet. Mange, som ikke havde fundet deres Død ved selve Explosionen, vare druknede. Skibets Fører og Maskinmester vare fundne ynkeligt tilredte. Den Sidstes Skjødesløshed tillægger man almindeligt Skylde for denne skrækkelige Ulykke, idet han skulde have forsømt at see efter Sikkerhedsventilen, hvorpaa Capijust havde gjort ham opmærksom i samme Øieblik som Explosionen skete. J nogle Beretninger hedder det, at han havde forsømt at forsyne Kjedelen med det behørige Qvantum Vand. Nogle ville paastaae, at Maskiner havde ikke havt tilstrækkelig Kraft nok til Skibet Størrelse, og at man derfor havde fyret for stærkt Ogsaa af Folk som stode paa Strandbredden var Flere blevne dræbte og saarede. (Ogsaa et amerikan Dampskib paa Missisippifloden er fløiet i Luften, med henved 140 Passagerer. Man havde hørt to Explosioner, fra dette Skib, af hvilke man troer den ene hidrørte fra at Kjedlen var sprunget, den anden fra et Qvantun Krudt man havde havt ombord. Kun 3 Mennesker af samtlige Passagerer og Skibsfolk havde reddet Livet.
Aarhuus Stifts-Tidende, 1837-06-20
Tydskland. Natten imellem den 28de og 29de Mai blev i Schønheida, i det sachsiske Erggeberg, begaaet en rædsom Forbrydelse. En Moder, givt med en paa en Reise værende velhavende Blikhandler, druknede sine fire Børn, to Drenge og to Piger, hvoraf den ældste endnu ikke var 14, den yngste ikke fulde tre Aar gammel, i en Park i Nærheden af Skoven, og styrtede sig derpaa selv ned i den. Jngen Sorger havde drevet Konen til dette Skridt, da Manden er bekjendt som velhavende; kun Vanvid kan have qvalt hendes Moderfølelse, hvorpaa hendes Yttringer om Livslede og Lyst til at døe, naar hun kun først vidste sine Børn forsørgede, synes at hentyde. Den ene Pige havde formodentlig skreget, thi hendes Mund var stoppet fuld med Smør, og Øinene vare tilbundne; som det synes, havde Moderen i Forveien, bedøvet Børnene med Brændeviin, thi ved Bredden, fandt man en Flaske med en lille Rest, ligesom og saa et chemisk Fyrtøi. Ved Sectionen Dagen derpaa fandtes der ingen organisk Feil hos Konen, der kunde lade formode nogen Aandsforvirring, og det bliver saaledes tvivlsomt, om den skrækkeligste Raahed, da Konen skulde skilles fra Manden, og saaledes ved at myrde de uskyldige Børn vilde hævne sig paa ham, eller virkelig Aandsforvirring havde forledt Moderen til denne gyselige Udaad. – J Gülzow, ved Lauenborg, har en umenneskelig Fader myrdet sin egen Søn med Knivstik.
Aarhuus Stifts-Tidende, 1837-06-20
Rusland. En russisk Armee paa 20,000 Md.
Aarhuus Stifts-Tidende, 1837-06-20
under Gouverneuren i Georgien, Baron Rosen, er rykket mod Circassierne, og en Flaade med Landings tropper er fra Sebastopol seilet til disse saakaldte oprørske Kyster. Rygtet siger, at der allerede skal have staaet et Slag, hvori Russerne havde vundet Seiren. Sverrig. Den græske Konge har benaadet Rigs marskal Grev Brahe, Statsraad Ankerhjelm, Cabinetssecretair Jhre, og endnu flere svenske Herrer med Frelserordenens Jnsignier. Til Giengield har Hs. svenske Majestæt benaadet endeel græske Statsembedsmænd med Sværd= og Nordstjerneordenen.
Aarhuus Stifts-Tidende, 1837-06-20
Norge. Atter er der her skeet et Postrøverie. Postkarlen som skulde bringe Posten over Sundet til Brevig er bleven myrdet underveis og Postsækken røvet. Man havde om Aftenen Kl. 11 seet en Baad paa Vandet, hvorfra der hørtes Raab om Hjelp, og Nogle vil endog have seet et Par Personer ligesom brydes i Baaden, men da det strax efter blev stille, lagdes et videre Mærke dertil. Finantsdepartementet har udlovet en Belønning af 200 Spd. for Opdagelsen. Af denne Tildragelse sees, hvor vigtigt at det er i Norge, at Posterne herefter skulle ledsages af en bevæbnet Postfører. Ifølge Privattefterretninger skal man have fundet den myrdede Postkarl i Søen mellem Brevig og Helgeraaen.
Aarhuus Stifts-Tidende, 1837-06-20
Handels=Efterretninger. J Nordamerika er det nu gaaet saavidt at samtlige Banker have ophørt med kontant Betaling. Allene i Staden Newyork var indtil den 19de Mai skeet 30 Kjøbmands=Fallitter. Bemeldte StadsHandelstand havde sendt en Deputation til Præsidenten med Anmodning om at sammenkalde en overordentlig Kongres, og at der maa bevilges Kjøbmændene en Udsættelse med Betalingen af deres Toldafgifter. Begge Deele er bevilget. Engelland vedblive Fallitterne paa en høist foruroligende Maade, thi hvert stort Huus tager en Mængde smaae med sig. Nogle enkelte Huse i London havde faaet Laan af Banken, men ikke paa længere Tid end 10 Dage. Et bekjendt ellers meget solid Handelshuus havde faaet 80,000 Pd.
Aarhuus Stifts-Tidende, 1837-06-20
Statspapirerne vare faldne, deels paa Grund af Pengemangelen, deels formedelst Kongens Sygdom. Ogsaa i Paris er der skeet nogle store Bankerotter, hvoriblandt det høitage tede Huus Wells & C. som havde accepteret Vexler for 6 Millioner Franes og kun havt 2 Millioner disponible til at dække med. J Freiburg (Schweiz) har det store Bankørhuus "Les Enfants Müller & Savary" lukket den 23de Junii. Da Publikum havde havt en ubegrændset Tillid til dette Huus, saa vil Mange lide store Tab ved denne aldeles uventede Bankerot. – J det Schlesiske vare Kornpriserne i Begyndelsen af d. M. stegne 50 PC. og paa Havren saagar indtil det Dobbelte, paa Grund af, at man ikke gjør sig der nogen synderlig stor Forhaabning om d. A. Kornhøst. - Til Drammen var der i de to sidste Uger indført over 30,000 Tdr. Korn. Som en Følge deraf have Priserne fluctueret betydeligt, og nogle Ladninger vare solgt. til meget lave Priser, fordi Kornet var bleven varmt i Skibet, saa der maatte losses baade Nat og Dag.
Aarhuus Stifts-Tidende, 1837-06-20
Om Rapssædens Tilstand indeholder "Børs. Nachrichten Ostsee af 2. d. Følgende: Paa en nu tilendebragt Reise gjennem Pommern, Mecklenborg og Holsteen har jeg fundet den tidligere anførte Anskuelse rigtig, at Rapssæden har liidt paa lavt liggende og fugtige Steder; hist og her fandt jeg ogsaa at en Mark var ompløiet, men som i det Hele taget ikke siger noget. Paa mange Steder stode Planterne tyndt, men havde da i Almindelighed et kraftigt Udseende som formodenligen kommer deraf, at de i Aar næsten aldeles ere forskaanede for Jnsekter. Da jeg næsten overalt fandt Sæden i Blomstring, har jeg ret tydeligt kunne see, hvormeget der er saaet forrige Aar. Jeg frygter for, at enkelte Landmænd heri ere gaaede for vidt. Det være nu som det vil, saa er jeg overbeviist om, at dersom der ikke indtræffet noget overordentligt, vil Rapshøsten i det mindste levere noget mere end i f. A., ligesom ogsaa at der er udsaaet mere. At skuffe sig kan hverken Kjøbmand eller Landmand være tjent med. De, som nøie overveiede alt, yttrede ogsaa, at de vare forberedte paa langt fra ikke at opnaae saadanne Priser, som i de sidste 2 Aar; Andre vare af anden Mening, men Tiden vil lære, hvorvidt disse regne rigtigt. J Aar, maae tre væsentlige Omstændigheder bemærkes: 1) det endnu tilværende større Forraad af Frø og Olie mod f. A., 2 dette Aars større Høst; 3) Pengemangelen hos Handlende, og den haardt prøvede og stærkt kuede Speculationsaand. – Under nærværende Omstændigheder vil jeg tilraade enhver Landmand fremfor Alt at indhøste deres Frø behørigt modent, og ikkun at bringe til Torv god og tør Vare. Den som i Aar forsømmer dette, vil ved Salget have en haard Kamp at stride.
Aarhuus Stifts-Tidende, 1837-06-20
Reisende. Med Paquetten No. 1 til Kjøbenhavn: Baron von Deimar med Frue og Søn, Frue Barfoed med 2de Døttre, Pastor Sommer med 2de Døttre, Mad. Holm med 2de Børn, Madame Berg, Jfr. H. Berg, Pastor Hammer, Høker Michelsen, Handelsbetjent Rosendahl. Guldsmed Alstrup, Farversvend Aaboe, Snedkersvend Clausen, Malersvend Gottrup, Bagersvend Steckhan, Huusmand Andersen, endeel Tjenestefolk og Dragoner.
Aarhuus Stifts-Tidende, 1837-06-20
Bekiendtgjørelser. Jfølge Anmodning af Hr. Ritmester v. Friis til Lyngbyegaard, som Bestyrer af de løbende Forretninger for Committeen til Hesteavlens Fremme, i Jylland, maa jeg herved bede dHrr. Medlemmer heri Byen og Omegnen, om, til mig at indbetale de Bidrag, de i sin Tid have tegnet sig for at ville erlægge, senest inden 1ste August d. A. Aarhuus Amtstue, den 13de Juni 1837. Bjerg.
Aarhuus Stifts-Tidende, 1837-06-20
Efter Begjæring af Fattigkommissionen foretages Licitation i Fattiganstalten, Torsdagen den 22de Juni førstk., Formiddag Kl. 11, over Arbeidet ved Reparation af Fattigboderne paa Graven. Hvilket herved bekjendtgjøres. Aarhuus, den 19de Juni 1837. Fleischer.
Aarhuus Stifts-Tidende, 1837-06-20
Efter Begjæring af Procurator Jngerslew for vedkommende Skifteret, bliver Fredagen den 7de Juli d. A., Kl. 10 Formiddag, ved en eneste offentlig Auction bortsolgt det Stervboet efter afgangne Bataillonschirurg Kassel tilhørende Sted No. 534 paa Frederiksgade her i Byen, bestaaende af 5 Fag 1 Etage Huus til Gaden med Qvist, samt Gaardsplads og derpaa opført Halvtags=Bygning. Auctionen holdes i Stedet. Lysthavende indbydes. Aarhuus, den 14de Juni 1837. Fleischer, Fredagen den 7de Julii næstkommende, Kl. 10 Formiddag, blive Skifterne efter: 1. Gaardmand Rasmus Albrektsen paa Holt skovgaard, 2. Tjenestekarl Mads Poulsen i Vester Mølle, og 3. Handskemager og Bedemand Lauritz Frandsen i Skanderborg, foretagne paa mit Contoir her i Byen; hvilket herved, overeensstemmende med Placaten af 21de April 1824, kundgjøres til alle Vedkommendes Efterretning. Skanderborg, d. 16de Juni 1837. Blichfeldt.
Aarhuus Stifts-Tidende, 1837-06-20
At Skiftesamlinger i Dødsboerne efter Sognepræsterne Bagger i Lingge og Thura i Gjern blive afholdte paa mit Contoir her i Byen Tirsdagen den 11te Juli næstkommende, Klokken 10 Formiddag, kundgjøres herved, overeensstemmende med Placaten 21de April 1824, til alle Vedkommendes Efterretning. Skanderborg, den 16de Juni 1837. Blichfeldt.
Aarhuus Stifts-Tidende, 1837-06-20
Ved Proclama, der er læst inden Horsens Byetings ret, og vil blive læst i den Kongelige Landsoverret i Viborg, ere Creditorerne i Stervboet efter afdøde Skrædermester Frederik Christian Lerche her i Byen med 12 Ugers Varsel blevne indkaldte til for undertegnede Skifteret at anmelde og bevise deres formeentlige Fordringer; hvilket endvidere herved bekjendtgjøres. Skifteretten i Horsens, den 17de Juni 1837. Ræder.
Aarhuus Stifts-Tidende, 1837-06-20
Til Efterretning for dHr. Abonnenter til mit Badehuus, og Andre der vil afbenytte samme, bekjendtgjøres, at dette er udlagt og staaer aabent for Herrer hver Dag, fra Kl. 6 om Morgenen til Kl. 10 om Aftenen, med Undtagelse af Mandag, Onsdag og Fredag fra 9 til 12 Formiddag og 2 til 4 Eftermiddag, til hvilken Tid det allene kan afbenyttes af Damer, Sammesteds kan ogsaa varme Søebade er holdes. Aarhuus, den 20de Juni 1837. R. Barberg.
Aarhuus Stifts-Tidende, 1837-06-20
Løverdagen den 10de Mai sidstleden er bleven forglemt i min Køllestue en lille Bøtte, der indeholdt 7 1/2 Pd. ret taalelig godt Smør. Da vi fandt Smørret brugbar og vi formodede at Manden havde bragt det her til Byen for at sælges, er Smørret hos mig afbenyttet, og den gangbare Priis, den Dag 18 s. pr. Pd., kan erholdes betalt, mod, at den der forlanger Penge for Samme, nogenlunde kan oplyse, at Botten med dens indeholdende Smør har hørt ham til, og Betaling for dette Avertissement. Aarhuus, den 20de Mai 1837. Fulling.
Aarhuus Stifts-Tidende, 1837-06-20
Hollænderie. Paa en af Siellands fortrinligste Hollænderiegaarde, kan en rask og solid Mand erholde 150 Stkr. Køer i Forpagtning, naar man (helst personlig) henvender sig til undertegnede paa Wedbyegaard pr. Slagelse. Mai 1837. S. L. Hansen, Forpagter.
Aarhuus Stifts-Tidende, 1837-06-20
Mit Lager af Møllestene i alle brugelige Størrelser anbefales dHrr. Møllere til billige Priser. N. Malling.
Aarhuus Stifts-Tidende, 1837-06-20
Min tørrede østersøiske Rug udsælges fra idag af indtil videre til 4 Rbmk. Skjeppen. At den tørrede Rug giver 2 a 3 Pd. mere Brød pr. Skjeppe, vil Enhver letteligen overbevise sig om. A. Lewis.
Aarhuus Stifts-Tidende, 1837-06-20
Et Partie ublegede, blegede og farvede Tvister er arriveret og sælges til de muligst billige Priser. Marcus G. Bech Godt østersøisk Rug faaes billig hos J. H. Agerup, ved Agen.
Aarhuus Stifts-Tidende, 1837-06-20
Hvor 4 a 5 Lpd. gode nye Krølhaar kan bekommes, anviser Adressekontoiret.
Aarhuus Stifts-Tidende, 1837-06-20
En Gig kan faaes tilkjøbs hos Undertegnede. N. Schierup. Den til Beboelse indrettede Leilighed i Gaarden No. 638 paa Vestergade, er at erholde tilleie til Michaeli Flyttetid. Vedkommende ville behagelig henvende sig til Eieren.
Aarhuus Stifts-Tidende, 1837-06-20
Tilleie ønskes. til forestaaende October Flyttetid, en Beboelses=Leilighed med 4 a 5 Værelser, Kjøkken, Kjælder og øvrige Beqvemmeligheder. De der maatte have en Saadan ledig til Udleie bedes afgive en Billet paa Adressekontoiret, hvori Stedets Beliggenhed og Udleierens Ravn opgives, med Udskrift: "Anviisning."
Aarhuus Stifts-Tidende, 1837-06-20
Til Michaeli Flyttetid ønskes tilleie 5 a 6 Værelser, med øvrige Beqvemmeligheder. Adressekontoiret anviser.
Aarhuus Stifts-Tidende, 1837-06-20
En ferm Kokkepige, som perfect forstaaer sig paa Madlavning, kan faae Condition hos en Familie, som reiser til en anden Provinds, naar hun snarest mulig henvender sig paa Adressekontoiret.
Aarhuus Stifts-Tidende, 1837-06-20
Et grønt Blondester er tabt paa Gaden eller Promenaden rundt om Byen. For dets Tilveiebringelse loves en Douceur fra Adressekontoiret.
Aarhuus Stifts-Tidende, 1837-06-20
Den 19de Mai blev fra Disten i min Boutik bortstiaalen en sort opfarvet Lystrings Silkekjole, der var opsprettet, i 3 Stykker, og paa det ene Stykke paasyet med Traad J. For Opdagelsen giver jeg en F. Neidhardt. god Douceur.
Aarhuus Stifts-Tidende, 1837-06-20
Anmeldelse fra Oldskrift-Selskabet. Planer paa to nye Skrifter, som Oldskrift=Selskabet agter at udgive, nemlig Historiske Fortællinger, og et Tidsskrift, benævnt Annaler for Nordisk Oldkyndighed, kunne afhentes paa de kongelige Postkontoirer i Provindserne, hvor Prøve af de til Tidsskriftet hørende Kobbere ere til Eftersyn. Den af Selskabet som et Program for dets fremtidige Virksomhed udgivne Ledetraad til nordisk Oldkyndighed forventes nu at være modtagen af Medlemmerne, og enkelte andre Velyndere af Fædrelandets ældre Historie og Oldsager, hvem den er tilsendt. Anmeldelser om Subscription paa de bebudede nye Skrifter indbydes man til at indsende snarest mueligt, enten directe til Selskabets Secretair i Kjøbenhavn, eller til een af følgende dets Medlemmer, som til Subscribenternes Beqvemmelighed ville modtage dem til videre Besørgelse, nemlig: dHrr. Etatsraad Bull i Aarhuus, Rector Dr. Mülert; i Horsens, Capitain Arnds i Fredericia, Pastor Leth i Ribe, Proprietair Tang til Nørre=Vosborg ved Ringkjøbing, Justitsraad Juel i Frederikshavn og Premierlieutenant Gedde i Aalborg.
Aarhuus Stifts-Tidende, 1837-06-20
Redigeres, trykkes og udgives 4 Gange ugentlig af Overkrigscommissair A. F. Elmquist.